**Bernard Challandes** (s. 28. heinäkuuta 1951) on sveitsiläinen jalkapallovalmentaja.

Ura
---

Challandes on tehnyt valmennusuraa kotimaassaan. Hän aloitti 1970-luvun lopulla FC Saint-Imierissä ja valmensi myös FC La Chaux-de-Fondsia ja FC Le Loclea. 1987 hän siirtyi Yverdon-Sportin peräsimeen ja luotsasi seuraa aina vuoteen 1994 saakka. Hänen johdollaan joukkue voitti Sveitsin 3.divisioonan mestaruuden 1993.

1994 Challandes debytoi pääsarjatason valmentajana siirryttyään BSC Young Boysin päävalmentajaksi. Pesti jäi kuitenkin yhden kauden mittaiseksi. 1995 hän toimi lyhyen aikaa Servetten päävalmentajana.

Vuonna 2001 Challandes siirtyi Sveitsin alle 21-vuotiaiden maajoukkueen peräsimeen. Maajoukkueessa hän työskenteli kuusi vuotta ja luotsasi juniorit EM-kisojen välieriin 2002 ja lohkovaiheeseen 2004.

Kesällä 2007 Challandes siirtyi Sveitsin mestarijoukkue FC Zürichin päävalmentajaksi. Challandes’n alaisuudessa FCZ voitti kaudella 2007/08 mestaruushopeaa ja kirkasti sen seuraavalla kaudella seurahistorian kahdenneksitoista mestaruudeksi. Kaudella 2009/10 Challandes johdatti Zürichin Mestarien liigan lohkovaiheeseen, jossa se voitti AC Milanin sensaatiomaisesti San Sirolla 0–1. Lopulta sveitsiläisten oli kuitenkin tyytyminen kivikovassa lohkossaan jumbosijaan Real Madridin, AC Milanin ja Olympique Marseillen jälkeen. Hyvät euro-otteet eivät kuitenkaan yltäneet Zürichin menestykseen kotimaassa ja seura putosi kauas mestaruuskamppailusta. Lopulta kehnot suoritukset johtivat Challandes’n potkuihin huhtikuussa 2010.

Kesäkuun 2010 alusta Challandes siirtyy Sveitsin liigassa viidenneksi sijoittuneen FC Sionin päävalmentajaksi. Hän sai yllättäen potkut helmikuussa 2011, vaikka Sion oli liigassa viidentenä.

Toukokuussa 2011 Challandes palasi valmentajaksi Sveitsin liigan hännille juuttuneeseen Neuchâtel Xamaxiin. Challandes pelasti seuran putoamiselta liigasta. Sveitsin cupin loppuottelussa Challandes’n valmentama Xamax kohtasi FC Sionin, josta hän oli saanut potkut vain muutama kuukausi aiemmin. Sion vei loppuottelun nimiinsä maalein 2–0. Kauden jälkeen Challandes joutui jättämään seuran.

Challandes’n ei tarvinnut kauan työttömänä olla, sillä jo kesäkuussa 2011 hän allekirjoitti vuoden sopimuksen FC Thunin kanssa. Kaudella 2011/12 Challandes luotsasi Thunin Sveitsin liigassa viidenneksi. Eurooppa-liigassa joukkue eteni karsintojen viimeiselle kierrokselle, kunnes Stoke pudotti sen yhteismaalein 5–1. Kausi 2012/13 alkoi Thunin osalta vaisusti. Challandes kysyi marraskuun lopulla FC Lausanne-Sportille kärsityn tappion jälkeen pelaajiltaan tukea, ja kun sitä ei riittävästi löytynyt päätti kokenut valmentaja jättää tehtävänsä.

Huhtikuussa 2013 Challandes palasi BSC Young Boysin päävalmentajaksi loppukauden mittaisella sopimuksella. Hän ei onnistunut nostamaan seuraa europeleihin, eikä jatkanut tehtävässään kauden jälkeen.

Helmikuussa 2014 Challandes'sta tuli Armenian maajoukkueen päävalmentaja. Challandes'n johdolla Armenian EM2016-karsinnat sujuivat alavireisesti. Viidestä ensimmäisestä karsintaottelusta se saavutti vain yhden pisteen. Maan jalkapalloliitto erotti Challandes'n maaliskuussa 2015 Albanialle kärsityn vierastappion jälkeen.

Maaliskuussa 2018 Challandes teki kaksivuotisen sopimuksen Kosovon jalkapallomaajoukkueen päävalmentajan tehtävästä. Kaudella 2018/19 hän luotsasi Kosovon Kansojen liigassa oman lohkonsa voittoon D-tasolla ja joukkue nousi C-tasolle. Kosovon jalkapalloliitto päätti Challandes'n sopimuksen lokakuussa 2021, kun tappio Georgialle oli haudannut mahdollisuudet selvitä MM-kisoihin 2022. Challandes'n johdolla Kosovo pelasi 37 A-maaottelua, joista se voitti 16.

Meriitit
--------

* Sveitsin mestaruus: 2009
	+ Hopeaa: 2008
* Sveitsin cup
	+ Hopeaa: 2011
* Sveitsin 3.divisioona: 1994
* U21-Euroopan mestaruuskilpailut
	+ Välierät 2002
	+ Lohkovaihe 2004

Lähteet
-------

1. ↑  Bernard Challandes
2. ↑  champions unveil Challandes as new coach
3. ↑  Zürich shock Milan with Tihinen magic
4. ↑  Football: Bernard Challandes remplacé par Urs Fischer (Arkistoitu – Internet Archive)
5. ↑  Challandes trainiert Sion
6. ↑  Swiss club Sion fires coach Bernard Challandes (Arkistoitu – Internet Archive)
7. ↑  Bernard Challandes named new Xamax trainer
8. ↑  Anderson entraîneur de Xamax (Arkistoitu – Internet Archive)
9. ↑  Der neue Thun-Trainer heisst Challandes
10. ↑  Thun coach takes players' advice and quits (Arkistoitu – Internet Archive)
11. ↑  Bernard Challandes rebondit à Young Boys jusqu'à la fin de la saison
12. ↑  Bernard Challandes à la tête de l'Arménie
13. ↑  Bernard Challandes n'est plus le sélectionneur de l'Arménie
14. ↑  Bernard Challandes prezantohet përzgjedhës i ri i Kosovës (Arkistoitu – Internet Archive)
15. ↑  Valon Berisha's Kosovo Promoted to League C of UEFA Nations League
16. ↑  It`s official: Challandes no longer Kosovo`s coach
17. ↑  Detailed Stats

  


|  |  |  |
| --- | --- | --- |
| Edeltäjä:**Martin Trümpler** | **BSC Young Boysin päävalmentaja**1994–3/19953–6/2013 | Seuraaja:**Jean-Marie Conz** |

|  |  |  |
| --- | --- | --- |
| Edeltäjä:**Jakob Kuhn** | **Sveitsin U21-maajoukkueen päävalmentaja**2001–2007 | Seuraaja:**Pierre-André Schürmann** |

|  |  |  |
| --- | --- | --- |
| Edeltäjä:**Lucien Favre** | **FC Zürichin päävalmentaja**2007–4/2010 | Seuraaja:**Urs Fischer** |

|  |  |  |
| --- | --- | --- |
| Edeltäjä:**Didier Tholot** | **FC Sionin päävalmentaja**2010–2/2011 | Seuraaja:**Laurent Roussey** |

|  |  |  |
| --- | --- | --- |
| Edeltäjä:**Didier Ollé-Nicolle** | **Neuchâtel Xamaxin päävalmentaja**5/2011 | Seuraaja:**Sonny Anderson** |

|  |  |  |
| --- | --- | --- |
| Edeltäjä:**Murat Yakin** | **FC Thunin päävalmentaja**2011–11/2012 | Seuraaja:**Urs Fischer** |

|  |  |  |
| --- | --- | --- |
| Edeltäjä:**Vardan Minasjan** | **Armenian maajoukkueen päävalmentaja**2/2014–3/2015 | Seuraaja:**Varužan Sukiasjan** |

|  |  |  |
| --- | --- | --- |
| Edeltäjä:**Albert Bunjaki** | **Kosovon maajoukkueen päävalmentaja**3/2018–10/2021 | Seuraaja:**Primož Gliha** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* IdRef

 |

 |